Boston Celtics
Boston Celtics profesionalni je košarkaški klub iz Bostona koji igra u NBA-ligi. Osnovan je 1946. Celticsi igraju u dvorani TD Banknorth Garden. Poznati su po bojama kluba, zelenoj i bijeloj, koje su simboli irske kulture u Americi. Vlasnik kluba jest Wyc Grousbeck, glavni trener jest Ime Udoka, a generalni menadžer Brad Stevens. Celticsi igraju u Atlanskoj diviziji u Istočnoj konferenciji već više od 60 godina. Imaju 18 NBA-titula, najviše od svih ekipa. Bili su dominantni od 1959. do 1966.